Loe uudis läbi ning loo sellele fantaasiarikas ja pikk lause, mis võiks uudist tutvustada.

## Pealkiri:

Inter kõmmutas kuus väravat, Atletico sai üllatuskaotuse

## Põhitekst:

Inter lõi kolmapäeval Bolognale mõlemal poolajal kolm väravat. Külalismeeskond läks 22. minutil Charis Lykogiannise väravast juhtima, kuid neli minutit hiljem viigistas seisu Edin Dzeko ning enne poolajavile said jala valgeks ka Federico Dimarco ja Lautaro Martinez. Dimarco skooris teise poolaja alguses oma teise tabamuse ning lõpptulemust aitasid vormistada Hakan Calhanoglu ja Robin Gosens.

Võiduga möödus Inter liigatabelis nii Bergamo Atalantast kui ka AS Romast ja tõusis neljandale kohale. Atalanta kaotas võõrsil 2:1 Leccele ning Roma mängis võõral murul Sassuologa 1:1 viiki.

Hispaania kõrgliigas pidi Madridi Atletico tunnistama RCD Mallorca 1:0 paremust, kohtumise ainsa värava lõi 16. minutil Vedat Muriqi. Real Sociedad sai võõrsil 2:1 jagu Sevillast ning tõusis tabelis kolmandale kohale.

Norra koondislane Alexander Sörloth viis Sociedadi 20. minutil juhtima. 29. minutil näidati punast kaarti Sevilla kaitsjale Tanguy Nianzoule ja viis minutit hiljem poolkaitsjale Ivan Rakiticile. 36. minutil kasvatas Brais Mendez külaliste eduseisu. Minut enne pausi lõi Rafa Mir Sevilla eest ühe tagasi.

Sociedad hoiab 26 punktiga tabelis kolmandat kohta, Atletico on 24 punktiga kuuendal positsioonil.

Itaalia kõrgliiga tulemused:

Fiorentina - Salernitana 2:1
Milano Inter - Bologna 6:1
Torino - Sampdoria 2:0
Lecce - Bergamo Atalanta 2:1
Sassuolo - AS Roma 1:1

Hispaania kõrgliiga tulemused:

RCD Mallorca - Madridi Atletico 1:0
RCD Espanyol - Villareal CF 0:1
Sevilla - Real Sociedad 1:2
UD Almeria - Getafe CF 1:0
## Sissejuhatus:

user
Itaalia jalgpalli kõrgliigas teenis ülikindla võidu tunamullune meister Milano Inter. Hispaanias pidi Madridi Atletico tunnistama tabeli keskmikke hulka kuuluva Mallorca paremust.
assistant